Procesul verbal al ședinței din data de 27.07.2016

Ședința a fost condusă de Manager General, Dr. Grasu Alis. 

În deschiderea şedinţei Dr. Grasu Alis a analizat situaţia maşinilor aflate în service. În prezent 22 de maşini se află în atelierele de reparaţii, inclusiv cele accidentale. A fost prezentată lista maşinilor care vor ieşi din service în zilele următoare.


Managerul General a facut o scurtă informare în privinţa rezultatelor obţinute în urma analizei situaţiei prezentate de soft-ul instalat pe maşini. S-a constatat că s-a facut o economie importantă de combustibil în lunile mai şi iunie, şi au scăzut pînă aproape de zero sumele imputate ambulanţierilor pentru combustibilul consumat nejustificat.


Începand de luni 1.08.2016 se vor monta pe ambulanţe tabletele şi timp de două luni echipajele vor lucra cu ele în regim de testare, urmând ca din luna octombrie să se lucreze exclusiv pe tablete.
Au fost discutate probleme administrative în legătură cu parada ce va avea loc în ziua de 28.07.2016 de Ziua Salvării şi cu Balul organizat exclusiv de  SOCIETATEA DE SALVARE cu această ocazie.

S-au discutat problemele administrative la nivelul fiecarei substatii.


Managerul General a facut apel la sefii de substatii sa verifice zilnic aparatura de pe masini - care trebuie sa fie functionala in proportie de 100% 


Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţi, colegii, cât şi mai ales faţă de pacienţi.

Așa cum s-a convenit pentru ședințele săptămânale, au fost predate Directorului Medical de către fiecare microstație situațiile STEMI, resuscitări și intubări.
În finalul ședinței caietele de control de la microstații au fost vizate de Managerul General. 
